On Hub USB el xe on dispoxidivo eletronego "xontivo", chel permete de colegar difarenti dispoxidivi USB a na porta USB, poxisionada so on computer o n'altro Hub USB. L'uxo prinçipal de on Hub USB, l'è chelo de xontare ingresi USB, in manjiera che i posa esar colegai e doparai tuti cuanti inte el steso momento. De conseguensa, dopo sta considerasion, se on Computer suporta solo dò conesion USB , co on Hub USB, le entrate aumenta, dipende dal numaro de entrate che ghe xe so l'Hub in cuestion, in manjiera da poder doparar pì dispoxidivi che pole ver na entrada USB, come ciavete, memorie, tastiere e altri. On altro modo par doparar on Hub, xe chelo de xlongar la distansa tra el computer e la periferega da colegar: On cavo USB el pole esar solo de çincue metri tra on dispoxidivo e n'altro dixposidivo, de conseguensa co on Hub, sta distansa radopia a diexe, co do Hub fin a cuindaxe e cusita via.